title: 2010/756/: Sklep Evropskega parlamenta z dne 7. oktobra 2010 o razrešnici glede izvrševanja proračuna Evropske policijske akademije za proračunsko leto 2008

text:
               7.12.2010

               SL

               Uradni list Evropske unije

               L 320/11

         SKLEP EVROPSKEGA PARLAMENTA
   z dne 7. oktobra 2010
   o razrešnici glede izvrševanja proračuna Evropske policijske akademije za proračunsko leto 2008
   (2010/756/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2008, skupaj z odgovori Akademije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju svojega sklepa z dne 5. maja 2010 (2) o odlogu sklepa o podelitvi razrešnice za proračunsko leto 2008 ter ob upoštevanju odgovorov direktorja Evropske policijske akademije,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185 Uredbe,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4), zlasti člena 16 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94 Uredbe,
   ob upoštevanju člena 77 in Priloge VI k Poslovniku,
   ob upoštevanju drugega poročila Odbora za proračunski nadzor (A7-0253/2010),

               1.

               zavrne podelitev razrešnice direktorju Evropske policijske akademije v zvezi z izvajanjem proračuna akademije za proračunsko leto 2008 (6);

               2.

               navaja svoje pripombe v resoluciji spodaj;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi, da se objavita v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009. str. 124.

      (2)  UL L 252, 25.9.2010, str. 232.

      (3)  UL L 248, 16.9.2002, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.

      (6)  Sklep za zaključek poslovnih knjig Evropske policijske akademije za proračunsko leto 2008 se sprejme na poznejšem delnem zasedanju v skladu prvim pododstavkom člena 5(2)(b) Priloge VI k Poslovniku Parlamenta.
    ---documentbreak---

               7.12.2010

               SL

               Uradni list Evropske unije

               L 320/12

         RESOLUCIJA EVROPSKEGA PARLAMENTA
   z dne 7. oktobra 2010
   s pripombami, ki so sestavni del sklepa o razrešnici glede izvrševanja proračuna Evropske policijske akademije za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2008, skupaj z odgovori Akademije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju svojega Sklepa z dne 5. maja 2010 (2) o odlogu podelitve razrešnice za proračunsko leto 2008 in odgovorov direktorja Evropske policijske akademije,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185 Uredbe,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4), zlasti člena 16 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94 Uredbe,
   ob upoštevanju člena 77 in Priloge VI k Poslovniku,
   ob upoštevanju drugega poročila Odbora za proračunski nadzor (A7–0253/2010),

               A.

               ker je bila akademija ustanovljena leta 2001 in s 1. januarjem 2006 spremenjena v organ Skupnosti v skladu s členom 185 finančne uredbe, za katerega se uporabljajo določbe okvirne finančne uredbe za agencije,

               B.

               ker je Računsko sodišče v svojem poročilu o letnih računovodskih izkazih akademije za proračunsko leto 2006 izdalo mnenje s pridržkom glede zakonitosti in pravilnosti z njimi povezanih transakcij, saj postopki javnih naročil niso bili v skladu z določbami finančne uredbe,

               C.

               ker je Računsko sodišče v svojem poročilu o letnih računovodskih izkazih akademije za proračunsko leto 2007 izdalo mnenje s pridržkom glede zanesljivosti računovodskih izkazov ter zakonitosti in pravilnosti z njimi povezanih transakcij,

               D.

               ker je Računsko sodišče v svojem poročilu o letnih računovodskih izkazih akademije za proračunsko leto 2008 dodalo poudarek k svojemu mnenju glede zanesljivosti računovodskih izkazov brez pridržkov in mnenje s pridržkom glede zakonitosti in pravilnosti z njimi povezanih transakcij,

               E.

               ker je Parlament v svojem zgoraj navedenem Sklepu z dne 5. maja 2010 sklenil, da odloži podelitev razrešnice za proračunsko leto 2008;

      Splošne ugotovitve

      Ponavljanje važnejših pomanjkljivosti akademije

               1.

               meni, da je nesprejemljivo, da se akademija že od svoje ustanovitve (leta 2006) trudi izpolniti standarde dobrega upravljanja, ki se pričakujejo od regulativne agencije; poudarja, da so od leta 2006 večkratne revizije osvetlile, da ima akademija težave s spoštovanjem finančnih in kadrovskih predpisov EU, računovodskih sistemov, kot tudi pomanjkljivosti pri upravljanju proračuna, človeških virih, postopkih javnih naročil in pri pravilih za odhodke za organizacijo tečajev; se zaveda, da se pričakuje, da bo napredek akademije dokončen šele od leta 2014 dalje, ko mora biti v celoti izveden njen večletni načrt (ki ga je upravni odbor potrdil maja 2010); zato ni pripravljen sprejeti dejstva, da akademija potrebuje najmanj devet let (2006–2014), da doseže sprejemljivo raven dobrega upravljanja, ki se pričakuje od regulativne agencije;

      Upravljaje akademije v letih 2006–2009

               2.

               meni, da je pomanjkanje odgovornosti in profesionalnosti direktorja akademije g. Göranssona, ki je bil odgovoren pred Parlamentom za izvrševanja proračuna za leto 2008, nesprejemljivo; poudarja naslednje ugotovitve, ki jih je predstavilo češko predsedstvo 18. maja 2009:

                           —

                           nepravilno upravljanje akademije: glede na ugotovitve službe za notranjo revizijo je Komisija ponudila akademiji pomoč, vendar se direktor ni nikoli obrnil na GD za pravosodje, svobodo in varnost (GD JLS) oziroma na GD za proračun (GD BUDG),

                           —

                           komunikacije znotraj sekretariata: pomanjkanje komunikacije in zaupanja med direktorjem in osebjem je povzročilo dolgotrajne spore,

                           —

                           pomanjkanje preglednosti: namesto, da bi direktor opredelil težave in prosil za nasvet upravni odbor ali Komisijo, ni izmenjal informacij, ki so bile nato odkrite po naključju,

                           —

                           odgovornost direktorja pred upravnim odborom akademije: direktor ni spoštoval sklepov upravnega odbora;

               3.

               obžaluje, da se upravni odbor akademije ni ustrezno odzval na napake, ki jih je nekdanji direktor storil na področju upravljanja, in sicer zaradi bojazni, da bi to lahko škodilo podobi agencije;

               4.

               meni, da je nesprejemljivo, da upravni odbor ni sprejel disciplinskih ukrepov zlasti zaradi možnosti pritožbe, ki bi jo lahko uporabil nekdanji direktor;

               5.

               zato poudarja odgovornost upravnega odbora akademije in predlaga izvedbo sprememb, da se to v prihodnje ne bi več zgodilo; poziva k ponovnem razmisleku o spremembi pristojnosti Komisije, da se ji dodeli pravica glasovanja in možnost, da z manjšino glasov prepreči sprejetje odločitev o upravljanju proračuna ter o finančnem in upravnem poslovanju agencije znotraj upravnega odbora akademije in drugih agencij Unije.

      Strukturni primanjkljaji

               6.

               poleg tega dvomi o zmožnosti akademije, da bi v celoti rešila svoje strukturne težave, ki se nanašajo na:

                           —

                           majhnost akademije, ki postavlja pod vprašaj njeno sposobnost učinkovitega obravnavanja zapletenosti finančnih in kadrovskih predpisov EU,

                           —

                           lokacijo sekretariata akademije v Bramshillu, ki se nahaja približno 70 km iz Londona, kar predstavlja neugodnosti, zlasti glede zaposlovanja in pomanjkanja javnega prevoza,

                           —

                           fiksne stroške vodenja akademije, ki niso zanemarljivi, saj upravni svet sestavlja 27 članov, agencija pa zaposluje le 24 uslužbencev (številke iz začetka proračunskega leta 2008);

               7.

               zato kot konkretno rešitev za strukturne in kronične težave akademije predlaga preučitev možnosti za priključitev akademije k Europolu; zato predlaga, da Računsko sodišče izvede celovito revizijo regulativnih agencij, da se med drugim preuči delež delovanja, vodenja in operativnih odhodkov ter ocenijo načini reševanja strukturnih oziroma drugih težav, da se tako dopolni ocena regulativnih agencij Komisije;

      Stališče Računskega sodišča

               8.

               ugotavlja, da Računsko sodišče ni pripravljeno, da hitro posreduje mnenje v obliki pisma o oceni priprave akcijskega načrta akademije, kot je zahteval Parlament v odstavku 23 resolucije (6), ki je sestavni del njegovega sklepa z dne 5. maja 2010 o razrešnici za proračunsko leto 2008; vendar pa popolnoma upošteva izjavo Računskega sodišča, s katero obvešča, da je v svojih posebnih letnih poročilih za leta od 2006 do 2008 že obširno poročalo o težavah, ki jih je ugotovilo pri akademiji;

      Akcijski načrt akademije za obdobje 2010–2014

               9.

               ugotavlja, da je novi direktor akademije pravočasno predložil akcijski načrt, ki ga je Parlament zahteval v odstavku 22 prej omenjene resolucije z dne 5. maja 2010; vendar pa obžaluje pomanjkanje natančnosti v opisu specifičnih ukrepov akademije; obžaluje tudi, da je večina kazalnikov, ki jih je predlagala akademija, nedoločnih in da ne pomagajo vedno na jasen način pri oceni izvajanja ciljev;

               10.

               ugotavlja, da sta na zahtevo Parlamenta za sprejetje akcijskega načrta direktor akademije in njen upravni odbor predvidela realistično štiriletno obdobje (tj. od leta 2010 do leta 2014), v katerem naj bi se dosegli cilji, določeni v prilogi zgoraj omenjene resolucije Parlamenta z dne 5. maja 2010; vendar pa ni pripravljen sprejeti dejstva, da akademija rabi še dodatna štiri leta za izpolnitev sprejemljive ravni dobrega upravljanja, ki se pričakuje od regulativne agencije;

               11.

               zahteva, da direktor akademije vsakih šest mesecev obvesti organ za razrešnico o napredku pri izvajanju akcijskega načrta;

      Posebne pripombe

      Potrditev finančnih postopkov in novega računovodskega sistema (člen 43 okvirne finančne uredbe)

               12.

               je zaskrbljen zaradi težav, ki jih je imela akademija v letu 2008 pri prehodu s starega računovodskega sistema na sistem ABAC, in zamude pri uvedbi primernega računovodskega sistema, ki še vedno ogrožena kakovost finančnih informacij o prenosih sredstev iz prejšnjega leta, ter porabe namenskih prejemkov in povezave z določenimi zneski v bilanci stanja za leto 2007; je zelo zaskrbljen zaradi dejstva, da so ukrepi akademije sedaj odloženi do leta 2011 zaradi odstopa dveh osrednjih akterjev finančnega kroga: računovodje in uradnika, pristojnega za finance in proračun;

               13.

               poudarja, da je revizija Računskega sodišča glede vzorca prevzetih obveznosti (glej poročilo Računskega sodišča o letnih računovodskih izkazih akademije, odstavek 15) pokazala, da v treh primerih ni bilo nobene revizijske sledi, po kateri bi bilo mogoče slediti finančnemu izvrševanju, tako da ni bilo mogoče ugotoviti njihove skladnosti s končnimi bilancami v računovodskih izkazih na dan 31. decembra 2008;

               14.

               poudarja, da je Računsko sodišče v svojem posebnem poročilu za proračunsko leto 2006 že opozorilo, da akademija ni vzpostavila potrebnih sistemov in postopkov, s katerimi bi se lahko pripravila finančno poročilo v skladu z zahtevami iz okvirne finančne uredbe, ki se uporablja za agencije;

      Proračunsko načrtovanje in spremljanje

               15.

               izraža zaskrbljenost zaradi pomanjkljivosti akademije pri načrtovanju in spremljanju izvrševanja proračuna; zlasti ugotavlja, da je bilo treba v letu 2008 prenesti 31 % celotnega proračuna akademije; meni, da so ukrepi, ki jih je s tem v zvezi predlagala akademija, neprimerni in ohlapni;

               16.

               ugotavlja, da je bilo že v proračunskem letu 2007 več kot 20 % (0,5 milijona EUR) sredstev akademije, ki so bila prenesena iz prejšnjih let, črtanih;

      Finančno upravljanje dejavnosti akademije

               17.

               je zaskrbljen zaradi finančnega upravljanja dela akademije; zlasti ugotavlja, da je za leto 2008 Računsko sodišče poudarilo, da:

                           —

                           v treh primerih ni bila prevzeta pravna obveznost v skupni vrednosti 39 500 EUR,

                           —

                           v devetih primerih proračunska obveznost ni bila prevzeta pred pravno obveznostjo v skupni vrednosti 244 200 EUR,

                     prav tako meni, da so ukrepi, ki jih je v zvezi s tem predlagala akademija, neprimerni in ohlapni;

      Nadzor javnih naročil

               18.

               je zaskrbljen zaradi dejstva, da akademija stalno krši finančno uredbo glede pravil o javnih naročilih; zlasti ugotavlja nepravilnosti pri postopkih oddaje javnih naročil blaga v vrednosti približno 2 % operativnih odhodkov v letu 2008;

               19.

               poudarja, da je Računsko sodišče v svojem posebnem poročilu za proračunski leti 2006 in 2007 že očitalo akademiji, da ne more priskrbeti dokumentacije, s katero bi upravičila potrebo za nakup določenih predmetov in pojasnila nabavo pri enem samem dobavitelju;

      Preverjanje odhodkov

               20.

               poudarja, da je Računsko sodišče v letu 2008 ugotovilo številne kršitve veljavnih upravnih in finančnih pravil, ki zadevajo odhodke za organizacijo tečajev in seminarjev, saj predstavljajo precejšen delež (64 %) operativnih odhodkov akademije; ugotavlja, da te nepravilnosti zadevajo predvsem: pomanjkanje dokazil o nastalih stroških, pomanjkanje potrdil o prisotnosti na tečaju, originalnih računov in dokumentov, potrebnih za povračilo stroškov namestitve, in pomanjkanje zahtevkov za podatke o potnih stroških za strokovnjake; poziva akademijo, da sprejme ukrepe za zagotavljanje primernega predhodnega in naknadnega preverjanja;

               21.

               je zaskrbljen, saj je Računsko sodišče v svojih posebnih letnih poročilih za leti 2006 in 2007 že opomnilo, da proračunska sredstva niso bila uporabljena v skladu z načelom dobrega finančnega poslovodenja (člen 25 finančne uredbe akademije);

      Sredstva, ki so bila uporabljena za financiranje zasebnih izdatkov

               22.

               obžaluje, da zunanja revizija glede uporabe sredstev za financiranje zasebnih izdatkov, ki jo je napovedala akademija in ki naj bi jo izvedla zunanja družbe, še ni bila začeta; zato je zaskrbljen zaradi te zamude, ki vsekakor ne bo olajšala dela zunanje družbe;

               23.

               ugotavlja, da je v svojem odgovoru, ki je sledil zaslišanju z dne 25. januarja 2010, takratni direktor člane Odbora za proračunski nadzor obvestil, da so bila sredstva izterjana; vendar ugotavlja, da se zdi, da znesek v višini 2 320,77 GBP za stroške prevoza in taksijev za leto 2007 še ni bil izterjan;

               24.

               ugotavlja tudi, da znesek za odhodke za uporabo mobilnih telefonov in avtomobilov s strani osebja še vedno ni jasen;

               25.

               poudarja dejstvo, da je Računsko sodišče v posebnem poročilu za leto 2007 že opozorilo, da revizorji niso mogli pregledati vseh plačil, ki so bila izvedena v letu 2007, saj ni bilo mogoče določiti niti zneska, ki je bil nepravilno porabljen za zasebno uporabo, niti vseh različnih vrst zasebnih izdatkov;

      Upravljanje kadrov: zaposlovanje začasnega osebja na občutljivih delovnih mestih

               26.

               je zaskrbljen, saj so bili vse do sedaj začasni uslužbenci zaposleni za opravljanje finančnih dejavnosti; ugotavlja, da je akademija šele leta 2009 objavila prosto delovno mesto za zaposlitev notranjega koordinatorja za nadzor standardov, in da so bili razgovori za to delovno mesto predvideni v začetku leta 2010; je zaskrbljen zaradi dejstva, da sta dva osrednja akterja finančnega kroga (računovodja in uradnik, pristojen za finance in proračun) nedavno dala odpoved;

               27.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (7) o uspešnosti, finančnem upravljanju in nadzoru agencij.

      (1)  UL C 304, 15.12.2009. str. 124.

      (2)  UL L 252, 25.9.2010, str. 232.

      (3)  UL L 248, 16.9.2002, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.

      (6)  UL L 252, 25.9.2010, str. 233.

      (7)  UL L 252, 25.9.2010, str. 241.


title: 2012/80/EU: Sklep Sveta z dne 10. februarja 2012 o imenovanju štirih čeških članov in štirih čeških nadomestnih članov Odbora regij

text:
               14.2.2012

               SL

               Uradni list Evropske unije

               L 40/9

         SKLEP SVETA
   z dne 10. februarja 2012
   o imenovanju štirih čeških članov in štirih čeških nadomestnih članov Odbora regij
   (2012/80/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga češke vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Jiříja BYTELA, Jana KUBATE, Helene LANGŠÁDLOVE in Juraja THOME so se sprostila štiri mesta članov Odbora regij. Zaradi izteka mandata Ivane ČERVINKOVE, Tomáša CHALUPE, Sylve KOVÁČIKOVE in Tomáša ÚLEHLE so se sprostila štiri mesta nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Ondřej BENEŠÍK, starosta obce Strání

                           —

                           Štěpánka FRAŇKOVÁ, primátorka statutárního města Pardubic

                           —

                           Dan JIRÁNEK, primátor statutárního města Kladna

                           —

                           Juraj THOMA, primátor statutárního města Českých Budějovic (sprememba mandata)

                     ter

               (b)

               za nadomestne člane:

                           —

                           Pavel BRANDA, místostarosta obce Rádlo

                           —

                           Sylva KOVÁČIKOVÁ, zastupitelka města Bílovec (sprememba mandata)

                           —

                           Jan MAREŠ, primátor statutárního města Chomutova

                           —

                           Robert ZEMAN, místostarosta města Prachatic.

         Člen 2
   Ta sklep začne veljati na dan sprejetja.

      V Bruslju, 10. februarja 2012

            Za Svet

            Predsednica

         C. ANTORINI

      (1)  UL L 348, 29.12.2009, str.22.

      (2)  UL L 12, 19.1.2010, str. 11.


title: Sklep Evropskega parlamenta (EU) 2017/1735 z dne 27. aprila 2017 o razrešnici glede izvrševanja proračuna Skupnega podjetja ECSEL za proračunsko leto 2015

text:
               29.9.2017

               SL

               Uradni list Evropske unije

               L 252/346

         SKLEP EVROPSKEGA PARLAMENTA (EU) 2017/1735
   z dne 27. aprila 2017
   o razrešnici glede izvrševanja proračuna Skupnega podjetja ECSEL za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Skupnega podjetja ECSEL za proračunsko leto 2015,

               —

               ob upoštevanju poročila Računskega sodišča o zaključnem računu Skupnega podjetja ECSEL za proračunsko leto 2015 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice skupnemu podjetju glede izvrševanja proračuna za proračunsko leto 2015 (05875/2017 – C8-0091/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (EU) št. 561/2014 z dne 6. maja 2014 o ustanovitvi Skupnega podjetja ECSEL (4), zlasti člena 12,

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (5),

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0113/2017),

               1.

               podeli razrešnico izvršnemu direktorju Skupnega podjetja ECSEL glede izvrševanja proračuna skupnega podjetja za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja ECSEL, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 473, 16.12.2016, str. 24.

      (2)  UL C 473, 16.12.2016, str. 25.

      (3)  UL L 298, 26.10.2012, str. 1.

      (4)  UL L 169, 7.6.2014, str. 152.

      (5)  UL L 38, 7.2.2014, str. 2.


title: Sklep Evropskega parlamenta (EU) 2017/1738 z dne 27. aprila 2017 o razrešnici glede izvrševanja proračuna Skupnega podjetja za gorivne celice in vodik 2 za proračunsko leto 2015

text:
               29.9.2017

               SL

               Uradni list Evropske unije

               L 252/351

         SKLEP EVROPSKEGA PARLAMENTA (EU) 2017/1738
   z dne 27. aprila 2017
   o razrešnici glede izvrševanja proračuna Skupnega podjetja za gorivne celice in vodik 2 za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Skupnega podjetja za gorivne celice in vodik 2 za proračunsko leto 2015,

               —

               ob upoštevanju poročila Računskega sodišča o zaključnem računu Skupnega podjetja za gorivne celice in vodik 2 za proračunsko leto 2015 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice skupnemu podjetju glede izvrševanja proračuna za proračunsko leto 2015 (05875/2017 – C8-0090/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Uredba Sveta (EU) št. 559/2014 z dne 6. maja 2014 o Skupnem podjetju za gorivne celice in vodik 2 (4), zlasti člena 12,

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (5),

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0109/2017),

               1.

               podeli razrešnico izvršnemu direktorju Skupnega podjetja za gorivne celice in vodik 2 glede izvrševanja proračuna skupnega podjetja za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za gorivne celice in vodik 2, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 473, 16.12.2016, str. 47.

      (2)  UL C 473, 16.12.2016, str. 49.

      (3)  UL L 298, 26.10.2012, str. 1.

      (4)  UL L 169, 7.6.2014, str. 108.

      (5)  UL L 38, 7.2.2014, str. 2.


title: Sklep predstavnikov vlad držav članic, ki so se sestali v okviru Sveta z dne 25. junija 1996 o potni listini za vrnitev

text:
Pomembno pravno obvestilo

|

41996D0409

Uradni list L 168 , 06/07/1996 str. 0004 - 0011

		Sklep predstavnikov vlad držav članic, ki so se sestali v okviru Svetaz dne 25. junija 1996o potni listini za vrnitev(96/409/SZVP)PREDSTAVNIKI VLAD DRŽAV ČLANIC EVROPSKE UNIJE, KI SO SE SESTALI V OKVIRU SVETAse zavedajo, da je enotna oblika potne listine za vrnitev, ki jih države članice izdajo državljanom Unije v krajih, kjer države članice izvora teh državljanov nimajo trajnega diplomatskega ali konzularnega predstavništva, ali v drugih okoliščinah, opisanih v pravilih, določenih v Prilogi II k temu sklepu, v skladu s členom 8c Pogodbe o ustanovitvi Evropske skupnosti,upoštevajoč, da bi uvedba skupne potne listine za vrnitev lahko resnično pripomogla državljanom Unije v stiski,prepričani, da bo uvedba takega dokumenta zato jasen prikaz praktičnih koristi državljanstva Unije,SKLENILI NASLEDNJE:Člen 1Uvede se potna listina za vrnitev, njegova enotna oblika je opisana v Prilogi I, ki je sestavni del tega sklepa.Pravila, ki urejajo izdajo potne listine za vrnitev, in s tem povezani varnostni ukrepi, so določeni v prilogah II in III in so sestavni del tega sklepa. Pravila in ukrepi se lahko spremenijo s soglasnim dogovorom držav članic; take spremembe začnejo veljati en mesec po njihovem sprejemu, razen če država članica zahteva ponovno proučitev na ministrski ravni.Člen 2Ta sklep začne veljati, ko vse države članice uradno obvestijo generalni sekretariat Sveta, da so zaključeni postopki, ki jih njihovi pravni sistemi zahtevajo za uporabo tega sklepa.Člen 3Ta sklep se objavi v Uradnem listu.V Luxembourgu, 25. junija 1996Za SvetPredsednikM. Pinto--------------------------------------------------ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRILOGA IIPRAVILA, KI UREJAJO IZDAJO POTNE LISTINE ZA VRNITEV1. Potna listina za vrnitev (PLV), katere enotna oblika je prikazana v Prilogi I, je potovalni dokument, ki se lahko izda za eno potovanje v prosilčevo državo porekla, državo stalnega bivališča ali izjemoma za nek drug namembni kraj. Lahko se izda državljanom držav članic po pooblastilu države, katere državljan ta oseba je.2. PLV se lahko izda, ko so izpolnjeni vsi naslednji pogoji:(a) prejemnik mora biti državljan države članice, ki je izgubil potni list ali potovalni dokument ali pa je bil ta ukraden, uničen ali trenutno ni na voljo; in(b) je na ozemlju države, kjer država članica porekla te osebe nima dostopnega diplomatskega ali konzularnega predstavništva, pristojnega za izdajo potovalnega dokumenta, ali kjer ta država ni drugače zastopana; in(c) je pridobljeno dovoljenje organov države članice porekla te osebe.3. Prosilci za PLV morajo izpolniti obrazec za vlogo in ga poslati skupaj z overjenimi kopijami kakršnegakoli razpoložljivega dokaza o identiteti in državljanstvu z diplomatsko pošto organu, ki ga je v ta namen določila prosilčeva država članica porekla. Ni nujno, da je to najbližji organ, če je drug organ na drugem področju ustreznejši. Prosilec plača pristojbine na mestu izdaje; pristojbine so v višini stroškov za izdajo začasnega potnega lista. Prosilci, ki nimajo dovolj sredstev za druge, s tem povezane lokalne izdatke, bodo prejeli, kjer to ustreza, potrebna sredstva v skladu z navodili, ki jih daje država članica porekla v času vloge.4. PLV bi morala veljati le malo dlje kot minimalno obdobje, potrebno za zaključitev potovanja, za katerega se izdaja. Pri izračunu tega obdobja bi bilo treba odobriti potrebne postanke prek noči in postanke za povezave na poti.5. Na mestu izdaje bi bilo treba hraniti kopijo vsakega izdanega dokumenta, drugo pa bi bilo treba poslati organu prosilčeve države članice porekla.6. Vsaka država članica lahko ta pravila uporabi za druge osebe, ki so povezane z njo in za katere to želi.--------------------------------------------------PRILOGA IIIVARNOSTNI UKREPI ZA POTNO LISTINO ZA VRNITEVPotna listina za vrnitev (PLV) se izdela in izda v skladu z naslednjimi varnostnimi ukrepi:1. Velikostodprto: | 18 x 13 cm, |zloženo: | 9 x 13 cm. |2. PapirPLV je natisnjena na varnostnem papirju, brez optičnih belil (približno 90 g/m2), s standardnim vodnim žigom "CHAIN WIRES", zakonsko zaščitenim za proizvajalca dokumenta, z dvema nevidnima vlaknoma (modrim in rumenim, SSI/05), fluorescentnima v ultravijolični svetlobi, in z reagenti, ki onemogočajo kemični izbris.3. Sistem številčenjaVsaka država članica zagotovi dokumente s centraliziranim sistemom številčenja skupaj z začetnicami države članice izdaje:Belgija | = B | —[OOOOO] |Danska | = DK | —[OOOOO] |Nemčija | = D | —[OOOOO] |Grčija | = GR | —[OOOOO] |Španija | = E | —[OOOOO] |Francija | = F | —[OOOOO] |Irska | = IRL | —[OOOOO] |Italija | = I | —[OOOOO] |Luksemburg | = L | —[OOOOO] |Nizozemska | = NL | —[OOOOO] |Avstrija | = A | —[OOOOO] |Portugalska | = P | —[OOOOO] |Finska | = FIN | —[OOOOO] |Švedska | = S | —[OOOOO] |Združeno kraljestvo | = UK | —[OOOOO] |Številka se tipografsko natisne s tiskalnim strojem na 1. in 4. strani dokumenta z uporabo črk OCR-B v črni barvi z zeleno fluorescenco v UV svetlobi.4. Pritrjevanje fotografije nosilcaFotografijo imetnika je treba varnostno pritrditi na dokument, tako da se ne more zlahka odstraniti. Fotografija se prevleče z zaščitno plastjo v skladu z nacionalno prakso, pri čemer se razume, da države članice sprejmejo vse potrebne ukrepe za zagotovitev ustrezne ravni varnosti dokumenta.5. Vpis osebnih podatkov nosilcaOsebni podatki nosilca se v obrazec vpisujejo po enotnem sistemu. Podatki se vpišejo bodisi ročno ali strojno in se prevlečejo z zaščitno plastjo.6. Pečat organa izdajeOb izdaji PLV se da pečat organa izdaje deloma na dokument in deloma na sliko nosilca.7. Dodatne varnostne lastnostiPotna listina za vrnitev je opremljena z zaščitnim ozadjem giljoše z indirektnim tipografskim tiskom v štirih barvah na straneh, kjer se podatki vpišejo ob ustreznem upoštevanju mavrično prelivajočega se tiska.Uporablja se naslednja tiskarska tehnologija:- INTAGLIO, globinski tisk, hrbtna stran vključno z besedilom na strani 1, latentna slika in mikrotisk v modrem odsevnem črnilu/barvi,- OFFSET, hrbtna in naslovna stran, dve barvi in tisk IRIS,- 1.: besedilo v modri odsevni barvi,- 2.: ozadje proti skeniranju, v svetlo-modri barvi,- 3.: ozadje giljoše z učinkom IRIS v dveh barvah, zeleni in vijolični, druga pod UV svetlobo postane rumeno fluorescentna.Uporabljena črnila morajo biti odporna proti kopiranju in vsak poskus izdelave barvne kopije mora povzročiti jasno razpoznavne barvne razlike. Še več, vsaj ena barva mora vsebovati fluorescentne dodatke. Črnila morajo vsebovati tudi reagente proti kemičnemu izbrisu.8. Obrazci za tiskanjeUporabljajo se posebej za ta dokument oblikovani obrazci za tiskanje za večbarvno ozadje giljoše z integriranimi mikroznaki.9. Hranjenje neizpolnjenih obrazcev za PLVDa bi zmanjšali nevarnost ponarejanja, vse države članice zagotovijo hranjenje praznih obrazcev za PLV, ki onemogoča krajo.--------------------------------------------------


title: Sklep Sveta 2012/662/SZVP z dne 25. oktobra 2012 o podpori ukrepom za zmanjšanje nevarnosti nedovoljene trgovine z osebnim in lahkim orožjem ter njegovega prekomernega kopičenja na območju Organizacije za varnost in sodelovanje v Evropi (OVSE)

text:
               26.10.2012

               SL

               Uradni list Evropske unije

               L 297/29

         SKLEP SVETA 2012/662/SZVP
   z dne 25. oktobra 2012
   o podpori ukrepom za zmanjšanje nevarnosti nedovoljene trgovine z osebnim in lahkim orožjem ter njegovega prekomernega kopičenja na območju Organizacije za varnost in sodelovanje v Evropi (OVSE)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 26(2) Pogodbe,
   ob upoštevanju naslednjega:

               (1)

               Evropski svet je na zasedanju 15. in 16. decembra 2005 sprejel strategijo EU za boj proti nedovoljenemu kopičenju osebnega in lahkega orožja in pripadajočega streliva ter trgovini z njim (strategija EU SALW). V navedeni strategiji je poudarjeno, da se je za čim večje zmanjšanje tveganj, ki jih predstavljata nedovoljena trgovina z osebnim in lahkim orožjem ter njegovo prekomerno kopičenje, treba še posebej posvetiti ogromnim količinam osebnega in lahkega orožja, nakopičenim v vzhodni in jugovzhodni Evropi, in potem, po katerih se to orožje razširja po konfliktnih območjih.

               (2)

               Eden od ciljev strategije EU SALW je podpirati učinkovito večstransko sodelovanje pri oblikovanju mednarodnih in regionalnih mehanizmov ter mehanizmov v okviru Unije in držav članic za preprečevanje ponudbe in destabilizirajočega širjenja osebnega in lahkega orožja ter pripadajočega streliva. Kot ena od regionalnih organizacij, s katerimi bi bilo treba razviti sodelovanje, je v akcijskem programu v sklopu strategije opredeljena tudi Organizacija za varnost in sodelovanje v Evropi (OVSE). Akcijski program vsebuje zlasti tudi posebne določbe o podpori za ukrepe OVSE za boj proti nedovoljeni trgovini z osebnim in lahkim orožjem ter pripadajočim strelivom in za uničenje presežnih zalog v državah, ki sodelujejo v OVSE (v nadaljnjem besedilu: sodelujoče države).

               (3)

               Sodelujoče države so 24. novembra 2000 sprejele dokument OVSE o osebnem in lahkem orožju, ki jih zavezuje k vzpostavitvi in izvajanju učinkovitega nacionalnega nadzora nad prenosom osebnega in lahkega orožja, tudi nad izvozom in posredovanjem. V tem dokumentu je poudarjeno tudi, kako destabilizirajoče učinkuje prekomerno kopičenje osebnega in lahkega orožja ter nezadovoljivo upravljanje in varnost zalog na nacionalno, regionalno in mednarodno varnost. Uničenje presežnega osebnega in lahkega orožja je v njem opredeljeno kot najbolj zaželen način za njegovo odstranitev.

               (4)

               Sodelujoče države so 26. maja 2010 sprejele akcijski načrt OVSE na področju osebnega in lahkega orožja, v katerem je med drugim navedena potreba po oblikovanju oziroma okrepitvi pravnega okvira sodelujočih držav za zakonito posredništvo, poudarjeno pa je tudi, da je treba okrepiti zaveze o upravljanju in varnosti zalog osebnega in osebnega in lahkega orožja, zaveze sodelujočih držav o uničenju presežnega in nedovoljenega osebnega in lahkega orožja ter sredstva za izboljšanje njihovih zmogljivosti za uničevanje presežnega in nedovoljenega osebnega in lahkega orožja.

               (5)

               Svet je 23. junija 2003 sprejel Skupno stališče 2003/468/SZVP o nadzoru posredovanja orožja (1), v skladu s katerim morajo države članice sprejeti vse potrebne ukrepe, vključno z vzpostavitvijo jasnega pravnega okvira za zakonite posredniške dejavnosti, za nadzor dejavnosti posredovanja, ki se odvijajo na njihovem ozemlju, ter ki jih spodbuja, da nadzorujejo dejavnosti posredovanja izven svojega območja, ki jih izvajajo posredniki, ki so njihovi državljani, ki prebivajo ali imajo sedež na njihovem ozemlju.

               (6)

               Svet je 8. decembra 2008 sprejel Skupno stališče 2008/944/SZVP, ki opredeljuje skupna pravila glede nadzora izvoza vojaške tehnologije in opreme (2). V Skupnem stališču 2008/944/SZVP je naveden niz meril, ki so vodilo državam članicam pri obravnavi vlog za izvoz, ponovni izvoz in posredovanje konvencionalnega orožja. Od držav članic terja, da si po najboljših močeh prizadevajo, da bi k upoštevanju meril iz tega skupnega stališča spodbudile tudi druge države, ki izvažajo vojaško tehnologijo ali opremo –

         SPREJEL NASLEDNJI SKLEP:
   Člen 1
   1.   Unija si v spodbudo miru in varnosti ter učinkovitemu multilateralizmu na regionalni in mednarodni ravni prizadeva za uresničevanje naslednjih ciljev:

               —

               krepitev miru in varnosti v sosedstvu Unije z zmanjševanjem tveganj, ki jih predstavljata nedovoljena trgovina z osebnim in lahkim orožjem ter njegovo prekomerno kopičenje na območju OVSE,

               —

               podpora učinkovitemu multilateralizmu na regionalni ravni s spodbujanjem ukrepov OVSE za preprečevanje prekomernega kopičenja osebnega in lahkega orožja in pripadajočega streliva ter nedovoljene trgovine z njim.

         2.   Unija za doseganje ciljev iz odstavka 1 izvede naslednje projekte:

               —

               organizacija regionalnega usposabljanja za uradnike določenih sodelujočih držav, pristojne za nadzor posredovanja osebnega in lahkega orožja,

               —

               varnostna nadgradnja skladišč za zaloge osebnega in lahkega orožja v Belorusiji in Kirgizistanu,

               —

               uničenje presežnih zalog osebnega in lahkega orožja v Belorusiji in Kirgizistanu, da ne bi postalo predmet nedovoljene trgovine,

               —

               uvedba aplikacije za upravljanje evidence osebnega in lahkega orožja, da se v več sodelujočih državah izboljšajo evidence o zalogah osebnega in lahkega orožja ter konvencionalnega streliva in njegova sledljivost.

         Ti projekti so podrobno opisani v Prilogi.
   Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: VP).
   2.   Tehnično izvajanje projektov iz člena 1(2) zagotavljata dva izvajalska organa:

               (a)

               Sekretariat OVSE izvaja naslednje:

                           —

                           regionalno usposabljanje za uradnike določenih sodelujočih držav o nadzoru posredovanja osebnega in lahkega orožja,

                           —

                           varnostna nadgradnja skladišč za zaloge konvencionalnega orožja in streliva v Kirgizistanu,

                           —

                           ničenje presežnih zalog osebnega in lahkega orožja v Belorusiji in Kirgizistanu, da ne bi postalo predmet nedovoljene trgovine, ter

                           —

                           uvedba programske opreme za evidenco osebnega in lahkega orožja, da se izboljša upravljanje zalog, evidentiranje in sledljivost orožja.

               (b)

               Urad Programa Združenih narodov za razvoj v Belorusiji (urad UNDP V Belorusiji) izvaja varnostno nadgradnjo skladišč za zaloge konvencionalnega orožja in streliva v Belorusiji.

         3.   Sekretariat OVSE in urad UNDP v Belorusiji opravljata svoje naloge v okviru odgovornosti VP. V ta namen se VP o vsem potrebnem dogovori s sekretariatom OVSE in uradom UNDP v Belorusiji.
   Člen 3
   1.   Referenčni finančni znesek za izvajanje projektov iz člena 1(2) znaša 1 680 000 EUR.
   2.   Odhodki, financirani z zneskom iz odstavka 1, se upravljajo v skladu s postopki in pravili, ki veljajo za splošni proračun Unije.
   3.   Komisija nadzira pravilno upravljanje odhodkov iz odstavka 1. V ta namen s sekretariatom OVSE in uradom UNDP v Belorusiji sklene sporazuma o financiranju. V navedenih sporazumih se določi, da morata sekretariat OVSE in urad UNDP v Belorusiji poskrbeti za razpoznavnost prispevka Unije, sorazmerno njegovemu obsegu.
   4.   Komisija si prizadeva skleniti sporazuma o financiranju iz odstavka 3 čim prej po začetku veljavnosti tega sklepa. Svet obvesti o kakršnih koli težavah v tem postopku in o datumu sklenitve sporazumov o financiranju.
   Člen 4
   VP poroča Svetu o izvajanju tega sklepa na podlagi rednih poročil sekretariata OVSE in urada UNDP v Belorusiji. Ta poročila so podlaga za ocenjevanje, ki ga opravi Svet.
   Komisija da Svetu informacije o finančnih vidikih izvajanja projektov iz člena 1(2).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 36 mesecev po datumu sklenitve sporazumov o financiranju iz člena 3(3) ali 6 mesecev po datumu njegovega sprejetja, če sporazum o financiranju do takrat ne bo sklenjen.

      V Luxembourgu, 25. oktobra 2012

            Za Svet

            Predsednica

         E. MAVROU

      (1)  UL L 156, 25.6.2003, str. 79.

      (2)  UL L 335, 13.12.2008, str. 99.

      PRILOGA
      1.   Cilji

      Splošni cilj tega sklepa je širjenje miru in varnosti v sosedstvu Unije z zmanjševanjem tveganj, ki jih predstavljata nedovoljena trgovina z osebnim in lahkim orožjem ter njegovo prekomerno kopičenje na območju OVSE. Namen tega sklepa je tudi podpora učinkovitemu multilateralizmu na regionalni ravni s podpiranjem ukrepov OVSE za preprečevanje prekomernega kopičenja osebnega in lahkega orožja in pripadajočega streliva ter nedovoljene trgovine z njim. Med temi ukrepi so uničevanje presežnih zalog osebnega in lahkega orožja na območju OVSE, izboljšanje zaščite in upravljanja zalog orožja, razvoj primernih orodij za evidentiranje orožja ter izboljšanje nadzora nad prenosi konvencionalnega orožja, zlasti nad posredovanjem.
      2.   Opis projektov

      2.1   Organizacija regionalnega usposabljanja za uradnike določenih sodelujočih držav o nadzoru posredovanja osebnega in lahkega orožja

      2.1.1   Cilj projekta

                  —

                  Ozaveščanje in doslednejše uresničevanje obstoječih mednarodnih in regionalnih zavez s strani sodelujočih držav na področju nadzora nad posredovanjem osebnega in lahkega orožja,

                  —

                  analiza najboljših praks in dognanj iz drugih držav/regij ter ugotavljanje njihove uporabnosti za potrebe sodelujočih v projektu.

            2.1.2   Opis projekta

                  —

                  Sekretariat OVSE organizira tridnevno regionalno delavnico za pristojne državne uradnike iz največ petnajstih sodelujočih držav.

            V delavnici sodelujejo predstavniki ustreznih mednarodnih organizacij in drugi strokovnjaki, tudi iz Unije. Število udeležencev je omejeno na 70. Podrobnosti o zasnovi in dnevnem redu dogodka pripravi sekretariat OVSE in se pri tem usklajuje z VP in pristojnimi telesi Sveta.
      2.1.3   Pričakovani rezultati projekta

                  —

                  Boljši nadzor nad osebnim in lahkim orožjem v sodelujočih državah, ki so povabljene na usposabljanje,

                  —

                  manjša nevarnost nezakonitih dejavnosti posredovanja in nezakonite trgovine z osebnim in lahkim orožjem ter s tem boljša varnost prebivalstva, skupin in posameznikov, ki so ogroženi zaradi nezakonite trgovine z osebnim in lahkim orožjem.

            2.1.4   Prizorišča seminarjev

      Sekretariat OVSE bo predlagal možna prizorišča za izvedbo regionalnih seminarjev, ki jih bo nato potrdila VP po posvetu s pristojnimi telesi Sveta.
      2.1.5   Komu bo projekt namenjen

                  —

                  Državnim uradnikom in državnim organom sodelujočih držav, pristojnim za nadzor nad prenosom osebnega in lahkega orožja,

                  —

                  prebivalstvu, skupinam in posameznikom, ki so ogroženi zaradi nezakonite trgovine z osebnim in lahkim orožjem.

            2.2   Varnostna nadgradnja skladišč za zaloge konvencionalnega orožja in streliva v Belorusiji in Kirgizistanu

      2.2.1   Cilj projekta

                  —

                  Izboljšati zaščito in upravljanje zalog v največ dveh skladiščih osebnega in lahkega orožja v Belorusiji ter v največ treh takšnih skladiščih v Kirgizistanu,

                  —

                  prispevati k boljši varnosti v Srednji Aziji in Vzhodni Evropi ter zmanjšati nevarnost nedovoljene trgovine z osebnim in lahkim orožjem.

            2.2.2   Opis projekta

                  —

                  Nadgradnja varnostnih sistemov v največ dveh skladiščih osebnega in lahkega orožja v Belorusiji, in sicer v skladu z najboljšimi praksami OVSE na področju osebnega in lahkega orožja, tudi z instalacijo in/ali prenovo potrebne električne napeljave, zmogljivostmi za takojšen odziv na požar, ogradami in osvetljavo, zaznavanjem vsiljivcev in alarmnimi sistemi ter telekomunikacijsko opremo za boljšo zaščito,

                  —

                  izboljšanje in/ali postavitev v največ treh skladiščih osebnega in lahkega orožja v Kirgizistanu, in sicer v skladu z najboljšimi praksami OVSE na področju osebnega in lahkega orožja, tudi z instalacijo in/ali prenovo ograd in osvetljave, varnimi vrati in okni skladiščnih poslopij, alarmnimi sistemi zoper vsiljivce, sistemom videonadzora s CCTV ter telekomunikacijsko opremo.

            Sekretariat OVSE in urad UNDP v Belorusiji bosta v sodelovanju z beloruskimi in kirgizistanskimi organi po posvetu z VP in pristojnimi telesi Sveta določila skladišča, v katerih je potrebna varnostna nadgradnja, ter točno določila lokacije, ki se nadgradijo na podlagi tega sklepa. Sekretariat OVSE bo izvajal vse dejavnosti, razen tistih, ki se navezujejo na nadgradnjo skladišč osebnega in lahkega orožja v Belorusiji V Belorusiji bo dejavnosti izvajal urad UNDP v Belorusiji, saj OVSE tam nima ustreznega predstavništva in pravnega statusa, poleg tega je izvajanje tega dela projekta s strani urada UNDP v Belorusiji stroškovno učinkovitejše v primerjavi z upravljanjem projekta s strani OVSE na Dunaju. OVSE bo ohranila svojo vlogo pri celotnem usklajevanju projekta in pregledom nad izvajanjem, kar zadeva izbiro skladišč ter potrebne ukrepe varnosti in zaščite, letne delovne načrte, nadzor kakovosti zaključenih del in nacionalni prispevek beloruske vlade. Vladi Belorusije in Kirgizije bosta projekt podprli s finančnim prispevkom in/ali prispevkom v naravi, kot je potrebno.
      2.2.3   Pričakovani rezultati projekta

                  —

                  Izboljšana fizična zaščita in upravljanje zalog v največ dveh skladiščih osebnega in lahkega orožja v Belorusiji in največ treh skladišč osebnega in lahkega orožja v Kirgizistanu,

                  —

                  zmanjšanje nevarnosti nedovoljene trgovine z osebnim in lahkim ter konvencionalnim orožjem in izboljšanje varnosti v Vzhodni Evropi in Srednji Aziji.

            2.2.4   Komu bo projekt namenjen

                  —

                  Ministrstvoma za obrambo Belorusije in Kirgizistana,

                  —

                  prebivalstvu, skupinam in posameznikom, ki so ogroženi zaradi nezakonite trgovine z osebnim in lahkim orožjem.

            2.3   Uničenje presežnih zalog osebnega in lahkega orožja v Belorusiji in Kirgizistanu, da ne bi postalo predmet nezakonite trgovine

      2.3.1   Cilj projekta

                  —

                  Zmanjšati nevarnost nedovoljene trgovine z osebnim in lahkim orožjem z uničenjem presežnih zalog orožja v lasti ustreznih nacionalnih organov Belorusije in Kirgizistana.

            2.3.2   Opis projekta

                  —

                  Uničenje do 12 000 kosov presežnega osebnega in lahkega orožja v Belorusiji,

                  —

                  uničenje do 2 000 kosov presežnega osebnega in lahkega orožja in do 51 ročno prenosljivih protiletalskih obrambnih sistemov (MANPADS) v Kirgizistanu.

            Vladi Belorusije in Kirgizistana bosta projekt podprli tako, da bosta ponudili obrate in opremo oziroma po potrebi prispevek v naravi. Sekretariat OVSE bo izvajal vse dejavnosti, razen tistih, ki se navezujejo na nadgradnjo skladišč osebnega in lahkega orožja v Belorusiji
      V Belorusiji bo dejavnosti, povezane z nadgradnjo skladišč osebnega in lahkega orožja izvajal urad UNDP v Belorusiji, saj OVSE tam nima ustreznega predstavništva in pravnega statusa, poleg tega je izvajanje tega dela projekta s strani urada UNDP v Belorusiji stroškovno učinkovitejše v primerjavi z upravljanjem projekta s strani OVSE na Dunaju. OVSE bo ohranila svojo vlogo pri celotnem usklajevanju projekta in pregledom nad izvajanjem, kar zadeva izbiro skladišč ter potrebne ukrepe varnosti in zaščite, letne delovne načrte, nadzor kakovosti zaključenih del in nacionalni prispevek beloruske vlade.
      2.3.3   Pričakovani rezultati projekta

                  —

                  Uničenje dela osebnega in lahkega orožja in ročno prenosljivih protiletalskih obrambnih sistemov v Belorusiji in Kirgizistanu,

                  —

                  zmanjšanje nevarnosti nedovoljene trgovine z osebnim in lahkim orožjem in izboljšanje varnosti v Vzhodni Evropi in Srednji Aziji.

            2.3.4   Komu bo projekt namenjen

                  —

                  Ministrstvoma za obrambo Belorusije in Kirgizistana,

                  —

                  prebivalstvu, skupinam in posameznikom, ki so ogroženi zaradi nezakonite trgovine z osebnim in lahkim orožjem.

            2.4   Uvedba programske opreme za evidenco osebnega in lahkega orožja, da se izboljša upravljanje zalog, evidentiranje in sledljivost orožja

      2.4.1   Cilj projekta

                  —

                  Izboljšati upravljanje in evidentiranje zalog osebnega in lahkega orožja ter konvencionalnega streliva v največ osmih sodelujočih državah in tako zmanjšati nevarnost nedovoljene trgovine z osebnim in lahkim orožjem ter konvencionalnim strelivom.

            2.4.2   Opis projekta

                  —

                  Predstavitev aplikacije za evidentiranje osebnega in lahkega orožja zainteresiranim sodelujočim državam za največ dvajset udeležencev,

                  —

                  srečanja strokovnjakov v največ osmih sodelujočih državah, na katerih se oceni združljivost aplikacije za evidentiranje osebnega in lahkega orožja z nacionalnimi zahtevami, in nadaljnja posvetovanja glede nacionalnih postopkov in zakonodaje,

                  —

                  tehnično prilagajanje aplikaciji za evidentiranje osebnega in lahkega orožja v največ osmih sodelujočih državah, da se zagotovi združljivost z dogovorjenimi tehničnimi zahtevami, v sodelovanju z uradom UNDP v Belorusiji in ministrstvom za obrambo Belorusije,

                  —

                  prevod aplikacije za evidentiranje osebnega in lahkega orožja v največ (skupno) tri državne jezike glede na potrebe v sodelujočih državah, ki uvedejo aplikacijo za evidentiranje osebnega in lahkega orožja,

                  —

                  zagotovitev omejenega obsega strojne opreme največ osmim sodelujočim državam, ki bi jo potrebovale,

                  —

                  namestitev elektronskega sistema evidentiranja v največ osmih sodelujočih državah;

                  —

                  zasnova kurikula za usposabljanje za do osem sodelujočih držav(dva modula – za osebje vojaškega štaba v prestolnicah izbranih sodelujočih držav in osebje skladišč),

                  —

                  izvedba usposabljanja v največ osmih sodelujočih državah po zgoraj navedenem kurikulu.

            2.4.3   Pričakovani rezultati projekta

                  —

                  Izboljšanje in standardizacija upravljanja in evidentiranja zalog osebnega in lahkega orožja ter konvencionalnega streliva v največ osmih sodelujočih državah,

                  —

                  zmanjšanje nevarnosti nedovoljene trgovine z osebnim in lahkim orožjem ter konvencionalnim strelivom na območju OVSE.

            2.4.4   Komu bo projekt namenjen

                  —

                  Ministrstvom za obrambo največ osmih sodelujočih držav,

                  —

                  prebivalstvu, skupinam in posameznikom, ki so ogroženi zaradi nezakonite trgovine z osebnim in lahkim orožjem.

            Sekretariat OVSE bo po posvetu z VP in pristojnimi telesi Sveta določil sodelujoče države, ki jim bo ponujeno sodelovanje pri projektu.
      3.   Trajanje

      Skupno naj bi se projekti izvajali 36 mesecev.
      4.   Subjekt, zadolžen za tehnično izvajanje projektov

      Tehnično izvajanje tega sklepa bo zaupano sekretariatu OVSE in uradu UNDP v Belorusiji, ki bosta svojo nalogo opravljala v okviru odgovornosti VP.
      5.   Poročanje

      Sekretariat OVSE in urad UNDP v Belorusiji bosta pripravljala redna poročila in poročila po zaključku vsake od opisanih dejavnosti. Poročila naj bi bila predložena VP najpozneje šest tednov po zaključku zadevnih dejavnosti.
      6.   Predvideni skupni stroški projekta in finančni prispevek EU

      Skupni stroški projektov znašajo 1 680 000 EUR.


title: 2012/433/EU: Sklep Evropske centralne banke z dne 18. julija 2012 o razveljavitvi Sklepa ECB/2012/3 o primernosti tržnih dolžniških instrumentov, ki jih je izdala ali zanje v celoti jamči Helenska republika, v kontekstu ponudbe Helenske republike za izmenjavo dolga (ECB/2012/14)

text:
               26.7.2012

               SL

               Uradni list Evropske unije

               L 199/26

         SKLEP EVROPSKE CENTRALNE BANKE
   z dne 18. julija 2012
   o razveljavitvi Sklepa ECB/2012/3 o primernosti tržnih dolžniških instrumentov, ki jih je izdala ali zanje v celoti jamči Helenska republika, v kontekstu ponudbe Helenske republike za izmenjavo dolga
   (ECB/2012/14)
   (2012/433/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, člena 18 in druge alinee člena 34.1,
   ob upoštevanju Smernice ECB/2011/14 z dne 20. septembra 2011 o instrumentih in postopkih denarne politike Eurosistema (1) ter zlasti oddelka 1.6 in oddelkov 6.3.1 in 6.3.2 v Prilogi I k Smernici,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro, sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14.

               (2)

               V skladu z oddelkom 1.6 Priloge I k Smernici ECB/2011/14 lahko Svet ECB kadar koli spremeni instrumente, pogoje, merila in postopke za izvajanje operacij denarne politike Eurosistema. V skladu z oddelkom 6.3.1 Priloge I k Smernici ECB/2011/14 si Eurosistem pridržuje pravico, da na podlagi informacij, ki so zanj relevantne, ugotovi, ali izdaja, izdajatelj, dolžnik ali garant izpolnjujejo njegove zahteve glede visokih bonitetnih standardov.

               (3)

               V kontekstu ponudbe za izmenjavo dolga, ki jo je Helenska republika dala imetnikom tržnih dolžniških instrumentov, ki jih je izdala ali zanje v celoti jamči grška država, je bilo dne 24. februarja 2012 v korist nacionalnih centralnih bank zagotovljeno izboljšanje kakovosti zavarovanja v obliki sheme povratnega nakupa za podkrepitev kakovosti tržnih dolžniških instrumentov, ki jih je izdala ali zanje jamči Helenska republika.

               (4)

               Kot izjemen ukrep se na podlagi Sklepa ECB/2012/3 z dne 5. marca 2012 o primernosti tržnih dolžniških instrumentov, ki jih je izdala ali zanje v celoti jamči Helenska republika, v kontekstu ponudbe Helenske republike za izmenjavo dolga (2) minimalne zahteve Eurosistema glede pragov kreditne kvalitete začasno niso uporabljale za tržne dolžniške instrumente, ki jih je izdala ali zanje v celoti jamči Helenska republika, ti instrumenti pa so bili označeni kot primerni za čas trajanja izboljšanja kakovosti zavarovanja.

               (5)

               Ob koncu izboljšanja kakovosti zavarovanja in glede na to, da trenutno ni zagotovljeno, da bi tržni dolžniški instrumenti, ki jih je izdala ali zanje v celoti jamči Helenska republika, predstavljali ustrezno zavarovanje, je Svet ECB odločil, da za te instrumente veljajo pragovi kreditne kvalitete v Eurosistemu, določeni v oddelku 6.3.2 v Prilogi I k Smernici ECB/2011/14.

               (6)

               Sklep ECB/2012/3 je zato treba razveljaviti –

         SPREJEL NASLEDNJI SKLEP:
   Člen 1
   Razveljavitev Sklepa ECB/2012/3
   Sklep ECB/2012/3 se razveljavi.
   Člen 2
   Začetek veljavnosti
   Ta sklep začne veljati dne 25. julija 2012.

      V Frankfurtu na Majni, 18. julija 2012

            Predsednik ECB

         Mario DRAGHI

      (1)  1 UL L 331, 14.12.2011, str. 1.

      (2)  2 UL L 77, 16.3.2012, str. 19.


title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropske agencije za varnost v letalstvu za proračunsko leto 2007

text:
               26.9.2009

               SL

               Uradni list Evropske unije

               L 255/122

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropske agencije za varnost v letalstvu za proračunsko leto 2007
   (2009/647/ES)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2007 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2007 skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu (4), zlasti člena 60,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A6-0163/2009),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 16.

      (2)  UL C 311, 5.12.2008, str. 20.

      (3)  UL L 248, 16.9.2002, str. 1.

      (4)  UL L 79, 19.3.2008, str. 1.

      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2007
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2007 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2007 skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu (4), zlasti člena 60,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A6-0163/2009),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,

               B.

               ker je Parlament 22. aprila 2008 izvršnemu direktorju Evropske agencije za varnost v letalstvu podelil razrešnico glede izvrševanja proračuna agencije za proračunsko leto 2006 (6) in v resoluciji, ki spremlja sklep Parlamenta o razrešnici, med drugim:

                           —

                           je seznanjen z vztrajno zahtevo Računskega sodišča, da mora agencija v sodelovanju s Komisijo pregledati trenutne cenike, da bi zagotovila, da so njeni stroški za dejavnosti certificiranja upravičeni in da njene takse pokrivajo te stroške,

                           —

                           poziva agencijo in Komisijo, naj pregledata strukturo taks agencije, da bodo stroški in prihodki za dejavnosti potrjevanja uravnoteženi,

                           —

                           je seznanjen z odgovorom agencije, da bi morala uredba o taksah in dajatvah (7), ki je stopila v veljavo 1. junija 2007, zagotoviti dovolj prihodkov za pokritje stroškov za dejavnosti certificiranja,

                           —

                           poziva agencijo k izvajanju učinkovitega sistema za vodenje terjatev, ki bi po možnosti zajemal tudi obresti za zamujena plačila;

               1.

               ugotavlja, da je agencija iz proračuna za leto 2007 prejela 72 045 000 EUR za odobritve za prevzem obveznosti in odobritve plačil;

               2.

               je seznanjen z ugotovitvami Evropskega računskega sodišča, da kadrovski načrt za leto 2007 vsebuje 467 začasnih delovnih mest, da pa odobrena sredstva za odhodke za zaposlene niso pokrila dejanskih stroškov teh delovnih mest, in da se je zato agencija s Komisijo dogovorila, da število delovnih mest zmanjša na največ 342; od teh jih je bilo ob koncu leta zasedenih 333;

               3.

               je seznanjen z odgovorom agencije, da je bilo treba število zaposlenih zmanjšati, ker v prvih dveh letih izvajanja njene uredbe o taksah in dajatvah, prihodki niso zadostovali za pokritje predvidenih stroškov; ugotavlja, da se agencija sklicuje na načrt kadrovske politike za obdobje 2008–2010, o katerem se je dogovorila s Komisijo in iz katerega je razvidno zmanjšanje števila zaposlenih;

               4.

               ugotavlja, da je neravnotežje med stroški in prihodki, ki je razvidno iz predhodne resolucije o razrešnici, sprožilo zahtevo po zmanjšanju načrtovanega števila zaposlenih za 25 %, s 467 na največ 342;

               5.

               pričakuje, da bo agencija v svoje letne računovodske izkaze za finančno leto 2008 vključila informacije o tem, v kolikšni meri je mogoče zagotoviti ravnotežje med stroški in prihodki v povezavi z dejavnostmi certificiranja na podlagi izvajanja nove uredbe o taksah in stroških;

               6.

               je seznanjen s kritiko Evropskega računskega sodišča, da spremembe v zvezi z osebjem agencije v letu 2007 niso bile vidne v kadrovskem načrtu, ki ni bil ustrezno spremenjen;

               7.

               v celoti podpira priporočilo Evropskega računskega sodišča, da agencija skrbno preveri skladnost svojih napovedi odhodkov, ki predstavljajo osnovo za sprejem odločitev proračunskega organa, zlasti v zvezi s kadrovskimi stroški; poziva agencijo, da zagotovi, da kadrovski načrt ustreza dejanskim razmeram;

               8.

               ugotavlja, da se Evropsko računsko sodišče in agencija ne strinjata o izračunu zneska 14 900 000 EUR za namenske prejemke, ki jih je agencija dobila v letu 2007 za kritje stroškov certificiranja; je seznanjen s stališčem Evropskega računskega sodišča, da je agencija po pomoti vključila v svoj izračun takse, zaračunane na podlagi uredbe o taksah in dajatvah; je seznanjen, da je agencija predložila obrazložitev za svoj izračun, pri čemer je navedla, da je bila upravičena vključiti takse v izračun na podlagi svoje osnovne uredbe;

               9.

               je seznanjen s kritiko Evropskega računskega sodišča v zvezi z več revidiranimi postopki javnih naročil; ugotavlja, da je Evropsko računsko sodišče ugotovilo nepreglednost pri enem postopku, pri katerem so ponudniki prejeli nepopolne informacije o merilih za dodelitev in njihovem ocenjevanju; se seznanja z izjavo Evropskega računskega sodišča, da je bil v treh primerih uporabljen omejen postopek, čeprav bi moral biti razpis za oddajo ponudb odprt, saj je skupna vrednost storitev presegala predpisan prag;

               10.

               zahteva, da agencija drži obljubo, ki jo je dala v svojih odgovorih, da bo strogo upoštevala predpise o naročanju in zlasti namenila pozornost zagotavljanju jasnih informacij potencialnim ponudnikom;

               11.

               poziva Komisijo, naj zagotovi, da bo agencija v prihodnje ohranjala strogo finančno disciplino in spoštovala dogovorjeni proračun;

               12.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (8).

      (1)  UL C 278, 31.10.2008, str. 16.

      (2)  UL C 311, 5.12.2008, str. 20.

      (3)  UL L 248, 16.9.2002, str. 1.

      (4)  UL L 79, 19.3.2008, str. 1.

      (5)  UL L 357, 31.12.2002, str. 72.

      (6)  UL L 88, 31.3.2009, str. 201.

      (7)  Uredba Komisije (ES) št. 593/2007 (UL L 140, 1.6.2007, str. 3).

      (8)  Glej stran 206 tega Uradnega lista.


title: Sklep Sveta (SZVP) 2017/288 z dne 17. februarja 2017 o spremembi Sklepa 2011/101/SZVP o omejevalnih ukrepih proti Zimbabveju

text:
               18.2.2017

               SL

               Uradni list Evropske unije

               L 42/11

         SKLEP SVETA (SZVP) 2017/288
   z dne 17. februarja 2017
   o spremembi Sklepa 2011/101/SZVP o omejevalnih ukrepih proti Zimbabveju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2011 sprejel Sklep 2011/101/SZVP o omejevalnih ukrepih proti Zimbabveju (1).

               (2)

               Uvesti bi bilo treba odstopanje od prepovedi prodaje, dobave, prenosa ali izvoza opreme, ki bi se lahko uporabila za notranjo represijo, da bi se omogočili prodaja, dobava, prenos ali izvoz določenega blaga, ki je namenjeno izključno za civilno uporabo v rudarskih ali infrastrukturnih projektih.

               (3)

               Svet je pregledal Sklep 2011/101/SZVP, pri čemer je upošteval razvoj političnih dogodkov v Zimbabveju.

               (4)

               Omejevalne ukrepe proti Zimbabveju bi bilo treba podaljšati do 20. februarja 2018.

               (5)

               Omejevalni ukrepi bi se morali še naprej uporabljati za sedem oseb in en subjekt iz Priloge I k Sklepu 2011/101/SZVP. Začasno prekinitev uporabe omejevalnih ukrepov bi bilo treba podaljšati za pet oseb iz Priloge II k Sklepu 2011/101/SZVP.

               (6)

               Sklep 2011/101/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/101/SZVP se spremeni:

               1.

               v členu 3 se doda naslednji odstavek:
               „3.   Člen 2 se ne uporablja za prodajo, dobavo, prenos ali izvoz določene opreme, ki bi se lahko uporabila za notranjo represijo, kadar je ta oprema namenjena izključno za civilno uporabo v rudarskih ali infrastrukturnih projektih in za katero je potrebno dovoljenje, ki ga za vsak primer posebej izdajo pristojni organi države članice izvoznice.“;

               2.

               člen 10 se nadomesti z naslednjim:
               „Člen 10
               1.   Ta sklep začne veljati na dan sprejetja.
               2.   Ta sklep se uporablja do 20. februarja 2018.
               3.   Uporaba ukrepov iz člena 4(1) ter člena 5(1) in (2), kolikor se nanašajo na osebe s seznama iz Priloge II, se začasno prekine do 20. februarja 2018.
               4.   Ta sklep se redno pregleduje in če Svet meni, da cilji Sklepa niso bili doseženi, se Sklep po potrebi podaljša ali spremeni.“

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 17. februarja 2017

            Za Svet

            Predsednik

         E. BARTOLO

      (1)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).


title: Sklep Evropskega parlamenta (EU) 2017/1654 z dne 27. aprila 2017 o razrešnici glede izvrševanja proračuna Evropskega bančnega organa za proračunsko leto 2015

text:
               29.9.2017

               SL

               Uradni list Evropske unije

               L 252/198

         SKLEP EVROPSKEGA PARLAMENTA (EU) 2017/1654
   z dne 27. aprila 2017
   o razrešnici glede izvrševanja proračuna Evropskega bančnega organa za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega bančnega organa za proračunsko leto 2015,

               —

               ob upoštevanju poročila Računskega sodišča o zaključnem računu Evropskega bančnega organa za proračunsko leto 2015 z odgovori organa (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice organu glede izvrševanja proračuna za proračunsko leto 2015 (05873/2017 – C8-0072/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (4), zlasti člena 64,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A8-0079/2017),

               1.

               podeli razrešnico izvršnemu direktorju Evropskega bančnega organa glede izvrševanja proračuna organa za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropskega bančnega organa, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 72.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 12.

      (5)  UL L 328, 7.12.2013, str. 42.


title: Sklep Sveta 2014/491/SZVP z dne 22. julija 2014 o spremembi Sklepa 2013/189/SZVP o ustanovitvi Evropske akademije za varnost in obrambo (EAVO)

text:
               24.7.2014

               SL

               Uradni list Evropske unije

               L 218/6

         SKLEP SVETA 2014/491/SZVP
   z dne 22. julija 2014
   o spremembi Sklepa 2013/189/SZVP o ustanovitvi Evropske akademije za varnost in obrambo (EAVO)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 42(4) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. aprila 2013 sprejel Sklep 2013/189/SZVP (1) o ustanovitvi Evropske akademije za varnost in obrambo (EAVO).

               (2)

               V Sklepu 2013/189/SZVP je bil določen referenčni finančni znesek, namenjen kritju odhodkov EAVO v prvih 12 mesecih po sprejetju sporazuma o financiranju od 1. avgusta 2013 do 31. julija 2014.

               (3)

               Usmerjevalni odbor, ustanovljen s Sklepom 2013/189/SZVP, je 25. marca 2014 sprejel dogovor, da bi morali obdobje iz sporazuma o financiranju uskladiti z letnim obračunskim obdobjem od 1. januarja do 31. decembra, da se od leta 2016 dalje zahteva le en niz računovodskih izkazov.

               (4)

               Za obdobje od 1. avgusta 2014 do 31. decembra 2015 bi bilo treba torej določiti nov referenčni finančni znesek.

               (5)

               Sklep 2013/189/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 16(2) Sklepa 2013/189/SZVP se nadomesti z naslednjim:

      „2.   Referenčni finančni znesek za kritje odhodkov EAVO v prvih dvanajstih mesecih po sklenitvi sporazuma o financiranju iz odstavka 3 znaša 535 000 EUR.
      Referenčni finančni znesek za kritje odhodkov EAVO v obdobju od 1. avgusta 2014 do 31. decembra 2015 znaša 756 000 EUR.
      Referenčna finančna zneska za kritje odhodkov EAVO za nadaljnja obdobja določi Svet.“

   Člen 2
   Začetek veljavnosti
   Ta sklep začne veljati na dan sprejetja.

      V Bruslju, 22. julija 2014

            Za Svet

            Predsednica

         C. ASHTON

      (1)  Sklep Sveta 2013/189/SZVP z dne 22. aprila 2013 o ustanovitvi Evropske akademije za varnost in obrambo (EAVO) in razveljavitvi Skupnega ukrepa 2008/550/SZVP (UL L 112, 24.4.2013, str. 22).


title: Sklep Komisije z dne 11. marca 2003 o ustanovitvi Odbora za Energy Star Evropske skupnosti

text:
Pomembno pravno obvestilo

|

32003D0168

Uradni list L 067 , 12/03/2003 str. 0022 - 0024

		Sklep Komisijez dne 11. marca 2003o ustanovitvi Odbora za Energy Star Evropske skupnosti(2003/168/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,ob upoštevanju Uredbe Sveta (ES) št. 2422/2001 Evropskega parlamenta in Sveta z dne 6. novembra 2001 o programu Skupnosti za označevanje energetske učinkovitosti pisarniške opreme [1] in zlasti člena 8(1) Uredbe,ob upoštevanju naslednjega:(1) V skladu z Uredbo (ES) št. 2422/2001 bi morala Komisija ustanoviti Odbor za Energy Star Evropske skupnosti (v nadaljevanju besedilu "ECESB"), da izvede program Energy Star ES, kot je opredeljen v sporazumu med Vlado Združenih držav Amerike in Evropsko skupnostjo o usklajevanju programov za označevanje energetsko učinkovite pisarniške opreme [2].(2) ECESB sestavljajo nacionalni predstavniki, kot opredeljuje Uredba (ES) št. 2422/2001, in zainteresirane strani, okvirno navedene v navedeni uredbi –SKLENIL NASLEDNJE:Člen 1S tem se ustanovi se Odbor za Energy Star Evropske skupnosti, "ECESB".Člen 21. Predsedstvo ECESB pripada Komisiji, ki jo predstavlja Generalni direktorat za energijo in transport.2. Okvirni seznam nacionalnih predstavnikov iz člena 9 Uredbe (ES) št. 2422/2001 se določi kot v delu A Priloge.Če je imenovan več kot en nacionalni predstavnik, postane "koordinator" tisti predstavnik, ki ga države članice pooblastijo na način, naveden v Prilogi.3. Okvirni seznam zainteresiranih strani iz člena 8(3) Uredbe (ES) št. 2422/2001 se določi kot v delu B Priloge.4. Za zagotavljanje uravnoteženega sodelovanja vseh pomembnih zainteresiranih strani glede na vsako skupino proizvodov pisarniške opreme, lahko predsedstvo ustrezno prilagodi članstvo zainteresiranih strani.Člen 3Ta sklep začne veljati sedmi dan po objavi v Uradnem listu Evropske unije.V Bruslju, 11. marca 2003Za KomisijoLoyola De PalacioPodpredsednica[1] UL L 332, 15.12.2001, str. 1.[2] UL L 172, 26.6.2001, str. 3.--------------------------------------------------PRILOGAOKVIRNI SEZNAM ČLANOV ECESBDEL ANacionalni predstavnikiA | Abteilung IV/3 Bundesministerium für Wirtschaft und Arbeit | g. Matthias BRUNNER dipl. inž. (koordinator) |EVA - Austrian Energy Agency | g. Herbert RITTER |B | Administration de l'Energie du Ministère des Affaires Economiques; Division Gaz-Electricité | g. Luc MICHIELS |DK | Danish Energy Agency | ga. Anette GYDESEN |FIN | Ministry of Trade and Industry | ga. Veera PEDERSEN (koordinator) |Motiva Oy | g. Heikki HÄRKÖNEN |F | MINEFI/DGEMP - Télédoc 161 | ga. Evelyne BISSON (koordinator) |Ademe - Centre de Sophia Antipolis | g. Alain ANGLADE |D | Bundesministerium für Wirtschaft und Technologie | dr. Wolfgang STINGLWAGNER (koordinator) |Deutsche Energie-Agentur | dr. Christiane DUDDA |EL | Ministry for Development | g. Dimitrios NOMIDIS (koordinator) |Ministry for Development | g. Dimitrios TSALEMIS |IRL | Sustainable Energy Ireland | g. Tom HALPIN |Sustainable Energy Ireland | ga. Antonia SHIELDS |I | Segreteria Tecnica della DGERM, Ministerio delle Attività Produttive | g. Dario CHELLO (koordinator) |ENEA Ispra | ga. Milena PRESUTTO |L | Service de l'Energie de l'Etat | g. Jean-Paul HOFFMANN |P | Direcção Geral da Energia | g. Renato ROMANO |E | Subdirección General de Planificación Energetica | g. Angel CHAMERO FERRER |S | Swedish National Energy Administration | ga. Kristina BEIERTZ |NL | NOVEM | Drs.Ir. Hans-Paul SIDERIUS |UK | Department for Environment, Food and Rural Affairs Zone 6D/11, Ashdown House | g. Chris BAKER (koordinator) |ITS Research & Testing Centre | g. Bob HARRISON |BRE Ltd | ga. Monika MUNZINGER |DEL BZainteresirane straniProizvajalciThe European Information, Communications and Consumer Electronics Technology Industry Association (EICTA)Trgovci na drobnoEurocommerceSkupine za varstvo okoljaWWFPotrošniške organizacijeThe European Consumers Organisation (BEUC)--------------------------------------------------